Diari Oficial de la Generalitat Valenciana


Sumari del DOGV 8487, del 15-02-2019 (2019/1509)

Extracte de la Resolució de 5 de febrer de 2019, de la Presidència de la Generalitat, per la qual es convoquen el Premi President i els Premis Generalitat a les Falles 2019.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8487

Data del DOGV
:   15-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1509


Data del document
:   05-02-2019

Organisme emissor
:   Presidència de la Generalitat

Tipus de document
:   Extracte

Anàlisi jurídica

 Descriptors 

:   * distinció honorífica

Extracte de la Resolució de 5 de febrer de 2019, de la Presidència de la Generalitat, per la qual es convoquen el Premi President i els Premis Generalitat a les Falles 2019. [2019/1509]  
BDNS (identif.): 439518.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:   
http://www.pap.minhap.gob.es/bdnstrans/index  
  
Primer. Beneficiaris  
Falles grans de la Comunitat Valenciana així com la persona artista de la falla guanyadora de la Secció Especial de les falles de la ciutat de València.  
  
Segon. Finalitat  
Convocar el Premi President i els Premis Generalitat a les Falles 2019 que distingiran les millors falles grans de la Comunitat Valenciana així com la persona artista de la falla guanyadora de la Secció Especial de les falles de la ciutat de València.  
  
Tercer: Bases reguladores  
Decret 3/2018, de 14 de març, del president de la Generalitat, pel qual es creen el Premi President i els Premis Generalitat i es regulen els corresponents a les Falles 2018.  
http://www.dogv.gva.es/datos/2018/03/16/pdf/2018\_2829.pdf  
  
Quart. Import  
La concessió dels premis anirà a càrrec de l'aplicació pressupostària 21.01.74.230.07, línia S0693000, amb un import total màxim de 120.000 € (cent vint mil euros) del pressupost de la Generalitat per a l'exercici 2019.  
  
Cinqué. Modalitats de Premis  
Els premis s'ajusten a allò que disposa el Decret 3/2018, de 14 de març, en els següents termes:  
1. Premi President de la Generalitat al monument guanyador de la secció especial de la ciutat de València, segons l'acord que adopte la Junta Central Fallera.  
2. Premi Generalitat a la persona artista de la falla guanyadora de la secció especial de la ciutat de València, segons l'acord que adopte la Junta Central Fallera.  
3. Premi Generalitat a la falla guanyadora de cada secció de València ciutat -excepte secció especial-, segons l'acord que adopte la Junta Central Fallera.  
4. Premi Generalitat a la falla guanyadora o falla única en municipis de la Comunitat Valenciana de més de 20.000 habitants, segons l'acord que adopte l'òrgan decisori competent.  
5. Premi Generalitat a la falla guanyadora o falla única en municipis de la Comunitat Valenciana de menys de 20.000 habitants, segons l'acord que adopte l'òrgan decisori competent.  
  
València, 5 de febrer de 2019.- El president de la Generalitat: Ximo Puig i Ferrer.